**GUVERNUL ROMÂNIEI**

**HOTĂRÂRE DE GUVERN**

**pentru stabilirea categoriilor de persoane cu handicap care beneficiază, pentru activitatea desfăşurată în cadrul programului normal de lucru, de spor de 15% din salariul de bază/solda de funcţie/salariul de funcţie/indemnizaţia de încadrare**

    În temeiul art. 108 din Constituția României, republicată şi al art. 22, alin. (2) din Legea nr. 153/2017 privind salarizarea personalului plătit din fonduri publice,

 **Guvernul României** adoptă următoarea hotărâre.

**Art. 1** - Categoriile de persoane cu handicap care beneficiază de sporul de 15% din salariul de bază/solda de funcţie/salariul de funcţie/indemnizaţia de încadrare, prevăzut la art. 22 din Legea nr. 153/2017 privind salarizarea personalului plătit din fonduri publice, sunt persoanele încadrate în gradul de handicap grav sau în gradul de handicap accentuat, pentru care tipul de handicap stabilit în anexa la Certificatul de încadrare în grad de handicap este: fizic, vizual, auditiv, surdocecitate, somatic, mintal, psihic, HIV/SIDA, asociat, boli rare.

**PRIM-MINISTRU**

**Vasilica-Viorica DĂNCILĂ**